Мікалай Дзядок накіраваў у СК скаргу на дзеянні супрацоўнікаў сілавых структур з патрабаваннем распачаць супраць іх крымінальную справу. Аднак ва ўзбуджэнні крымінальнай справы яму было адмоўлена. Пасля гэтага ён паскардзіўся ў пракуратуру Першамайскага раёна г. Мінска, якая ў сваю чаргу адмяніла рашэнне Следчага камітэта, адзначыўшы, што “не былі прынятыя меры па поўнаму і ўсебаковаму даследаванню абставінаў, у сувязі з чым пастанова аб адмове ва ўзбуджэнні крымінальнай справы вынесена заўчасна”.